PSD a comandat un mega-sondaj național, cu rezultate secvențiale pentru fiecare județ și pentru orașul reședință de județ. Au fost sondate intențiile de vot la prezidențialele din acest an, dar și la alegerile de anul viitor (locale + parlamentare).

Conducerea PSD a hotărât să nu publice rezultatele acestui sondaj. Probabil, din cauza cifrelor dezastruoase.

Colegul gazetar Paul Pârvu a reușit, printr-o sursă din PSD, să pună mâna pe rezultatele sondajului din județul Constanța. Horror pentru Ciuma Roșie!

Înainte de prezentarea rezultatelor, câteva precizări, așa cum le-am transmis sursa din PSD Constanța.

1. Sondajul a fost demarat după ieșirea ALDE de la guvernare.

2. A fost sondat un eșantion atipic de mare de alegători, din tot județul: municipiul reședință de județ (Constanța) + toate orașele (mici sau medii) + toate comunele !). Așadar, sondajul acoperă urbanul mare, urbanul mic și rurarul.

3. La realizarea procentelor n-au fost luați în calcul nehotărâții, cei care au oferit răspunsuri de tip „nu mă interesează, nu votez” sau „nu știu încă, nu m-am hotărât încă” (având o pondere de 11-12%).

Pentru alegerile prezidențiale au fost măsurate 22 de persoane, care la demararea sondajului își anunțaseră intenția de a candida.

Alegeri prezidențiale, turul 1

Rezultate în județul Constanța

Klaus Iohannis ………. 37% ….. (PNL) Dan Barna …………….. 32% ….. (USR–PLUS) Mircea Diaconu ……… 12% ….. (ProRomânia–ALDE) Viorica Dăncilă ……….. 9% ….. (PSD) Theodor Paleologu ….. 4% ….. (PMP) Alții ………………………. 6% ….. (niciunul nu trece de 1%)

Rezultate în orașul Constanța

Klaus Iohannis ………. 43% ….. (PNL) Dan Barna …………….. 40% ….. (USR–PLUS) Theodor Paleologu ….. 7% ….. (PMP) Viorica Dăncilă ……….. 6% ….. (PSD) Mircea Diaconu ……….. 2% ….. (ProRomânia–ALDE) Alții ……………………….. 2% ….. (niciunul nu trece de 1%)

Alegeri pe partide, 2020 (locale + parlamentare)

Precizare: întrebarea a fost „Cu cine vă gândiți să votați la alegerile din anul viitor?”, nefiind diferențiate opțiunile „locale” și „legislative”. Scopul a fost acela de a măsura popularitatea actuală a partidelor și alianțelor.

Rezultate în județul Constanța

PNL …………….. 31% USR.-PLUS ……. 27% PSD …………….. 17% Pro România ….. 11% PMP ………………. 5% ALDE …………….. 4% UDMR ……………. 1% Altele ……………. 4% (niciunul nu trece de 1%)

Rezultate în orașul Constanța

USR.-PLUS ……. 33% (are câteva zecimi în plus față de PNL) PNL …………….. 33% PSD …………….. 13% Pro România ….. 12% PMP ………………. 5% ALDE …………….. 2% Altele ……………. 4% (niciunul nu trece de 1%)

Concluzii

1. PSD a coborât la cifre dezastruoase nu doar în municipiul Constanța, ci și în celelalte orașe din județ (medii sau mici): Medgidia, Mangalia, Năvodari, Ovidiu, Băneasa, Hârșova.

2. Și mai grav pentru PSD: are cifre catastrofale și în mediul rural, fostul său fief electoral.

3. Rezultatul foarte bun al USR are legătură cu prestația convingătoare a lui Stelian Ion, deputat de Constanța.

4. Nu a fost sondat și turul 2 al prezidențialelor. Poate fi un semn că PSD (cel puțin PSD Constața) nu are încredere că Viorica Dăncilă ar putea ajunge în finală.

Puteți susține ZIARISTII.COM făcând o donație AICI. Vă mulțumim!

CITIȚI ȘI: